โตเกียวมารีนตั้งเป้า 3ปีปั๊มเบี้ย7พันล้าน
โตเกียวมารีนประกันชีวิต วางเป้า 3 ปี ขึ้นบริษัทชั้นนำ เบี้ย 7,000 ล้านบาท
9 เม.ย. 2558

โตเกียวมารีนประกันชีวิต วางเป้า 3 ปี ขึ้นบริษัทชั้นนำ เบี้ย 7,000 ล้านบาท
นายลิมเคียนฮิน กรรมการผู้จัดการ บริษัท โตเกียวมารีนประกันชีวิต (ประเทศไทย) เปิดเผยว่า บริษัทตั้งเป้าหมายที่จะเป็นบริษัทที่มีขนาดใหญ่ในด้านการบริการลูกค้าและการให้ผลตอบแทนกับตัวแทนฝ่ายขายเหมือนกับบริษัทประกันชั้นนำของไทยให้ได้ภายในเวลาอีก 3 ปีข้างหน้า โดยคาดว่าจะมีเบี้ยรับรวมประมาณ 6,000-7,000 ล้านบาท และมีเบี้ยรับปีแรกอยู่ประมาณ 3,000 ล้านบาท
อย่างไรก็ตาม ในปีนี้ได้ตั้งเป้าทำเบี้ยรับรวมไว้ที่ 4,459 ล้านบาท เติบโต 29% แบ่งเป็นเบี้ยรับปีแรก 1,245 ล้านบาท และเบี้ยรับปีต่ออายุ 3,214 ล้านบาท เมื่อเทียบกับปี 2557 ที่มีเบี้ยรับรวม 3,469 ล้านบาท แบ่งเป็นเบี้ยรับปีแรก 915 ล้านบาท และเบี้ยรับปีต่ออายุ 2,554 ล้านบาท โดยช่องทางการขายหลักมาจากตัวแทน รองลงมาเป็นช่องทางขายประกันกลุ่มและช่องทางอื่นๆ ซึ่งยังคงเน้นขายแบบประกันบำนาญเนื่องจากมีความเชี่ยวชาญและคนไทยเข้าสู่สังคมผู้สูงอายุมากขึ้น ทำให้มีความต้องการผลิตภัณฑ์เพิ่มขึ้นตามไปด้วย โดยในเดือน พ.ค.นี้เตรียมออกผลิตภัณฑ์ใหม่